Jonathan Groff

Jonathan Drew Groff (* 26. marec 1986,  Lancaster, Pensylvánia, USA) je americký herec a spevák, najviac známy svojimi vystúpeniami v broadwayských muzikáloch, ako aj úlohami v televíznych seriáloch seriáloch Glee (2010 – 2015), Looking (2014 – 2015) a Mindhunter (2017 – 2019). 

 Detstvo a mladosť 

Groff sa narodil v meste Lancaster, v štáte Pensylvánia, ako syn Julie, učiteľky telesnej výchovy, a Jima, trénera koní. Má staršieho brata Davida. V roku 2003 ukončil strednú školu Conestoga Valley High School, po čom začal pracovať na Broadwayi.

Groff je bratrancom Jamesa Wolperta, semifinalistu piatej série súťaže The Voice.

 Kariéra 

Groff debutoval na broadwayskom javisku v roku 2005, po čom získal hlavnú úlohu v muzikáli Spring Awakening a bol nominovaný na cenu Tony v kategórii „Najlepší herec v muzikáli“. Ako 22 ročný sa stal jedným z najmladších kandidátov na toto ocenenie. Väčší úspech mu priniesli aj úlohy v predstaveniach Zvuk hudby, Vlasy a ďalších. Na filmovom plátne debutoval v roku 2009 vo filme Zažiť Woodstock, po boku hercov ako Emile Hirsch, Liev Schreiber,  Katherine Waterston a Mamie Gummer.

V roku 2010 sa pripojil k hereckému obsadeniu televízneho seriálu Glee.  

V roku 2013 prepožičal svoj hlas postave menom Kristoff v animovanej rozprávke Ľadové kráľovstvo. Dabing si zopakoval aj v ďalšom pokračovaní v roku 2019.

V roku 2016 bol opäť nominovaný na cenu Tony, tentoraz v kategórii „Najlepší herec vo vedľajšej úlohe v muzikáli“ za rolu kráľa Juraja III. v muzikáli Hamilton. Spolu s hereckým obsadením Hamiltona získal aj cenu Grammy v kategórii „Najlepší album hudobného divadla“.

V rokoch 2014 – 2016 stvárnil hlavnú úlohu v seriáli HBO Looking. Seriál bol kritikmi veľmi pozitívne hodnotený, ale pre nízku sledovanosť bol po druhej sérii zrušený. Groff si zahral aj v uzatvárajúcom televíznom filme Looking: The Movie z roku 2016.

V rokoch 2017 až 2019 stvárnil hlavnú postavu Mindhunter. Po boku hercov ako Keanu Reeves, Carrie-Anne Moss a Yahya Abdul-Mateen II si zahral vo filme Matrix Resurrections.

V roku 2022 hosťoval v televíznom seriáli Ako to bolo ďalej..., po boku Sarah Jessicy Parker. O rok neskôr, bol zvažovaný do postavy Allana vo filme Barbie, avšak bol nahradený hercom Michaelom Ceraom.

V roku 2024 Groff obdržal cenu Tony Award za najlepšieho herca v hlavnej úlohe v muzikáli, za stvárnenie Franklina Sheparda v obnovenom inscenovaní muzikálu Merrily We Roll Along na Broadwayi.

 Súkromný život 

Groff žije striedavo v Pensylvánii a New Yorku; v roku 2019 si kúpil dom neďaleko konskej farmy svojho otca. V mladosti mu diagnostikovali melanóm, prešiel operáciou a praktizuje transcendentálnu meditáciu.

V roku 2009 verejne oznámil, že je gej, a odvtedy sa aktívne venuje LGBTQ+ aktivizmu – napríklad ako veľvyslanec na NYC Pride či držiteľ viacerých ocenení za advokáciu rovnosti. V minulosti mal vzťahy s hercami Gavinom Creelom, Zacharym Quintom a choreografom Coreym Bakerom. Podporuje viacero charít, vrátane Broadway Cares, Elton John AIDS Foundation a organizoval benefičné akcie s obsadením Hamiltona. V roku 2024 sa stal členom správnej rady Broadway Cares/Equity Fights AIDS.

 Iné projekty 

 Externé odkazy 



 Zdroj 

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Osobnosti z Lancasteru (Pensylvánia)
Kategória:LGBT osobnosti USA